Uthong
Hi Hadi U-thong'[1] (Thai: พระเจ้าอู่ทอง) o kundi man Hadi Ramathibodi I (Thai: สมเด็จพระรามาธิบดีที่ ๑; 1314–1369) amo an syahan nga hadi han ginhadi-an han Ayutthaya (yana kabahin han Thailand),[2]:222 nga naghadi tikang 1350 kutob1369. Gintáwag hiyá nga Prinsipe U Thong (nga nangangahulogan "Bulawan nga Puyot") ugsa hiya linmingkod han trono han 1350. Sinisiring nga hiya usá han katulinan nga sumunod kan Mangrai.:27
Nagtukod ni Ramathibodi I hin upat nga Dagko nga mga Opisyal hin Estado. Ini hirá amo an Ministro han Interior (Wieng), an Ministro han Salapi (Klang), an Ministro para han Panimalay han Hadi (Wang), ngan an Ministro hin Pag-uma (Na). Gintirok hin pagsurat gihapon niya an mga balaod han T'ai. Ha kataposan, naghimo hiyá hin alyansa upod han Dinastiya Ming.:28
Nagtukod hiyá han iya kalugaringon nga pamunuan o kapital dida han bag-o nga syudad han Ayutthaya. An paghadi ni Hadi Ramathabodi naglakip han Korat, Chantaburi, Tavoy, Tenasserim, ngan mga dagko nga bahin han Malaya.:28
Sumala hin mas kilalado nga kinuhaan hin impormasyon, usá nga sumat ha ika-napulo-kag-pito nga gatostuig han Olandes nga hi Jeremias Van Vliet, usa nga Renowned Legend nagsiring nga hi Ramatibodi usá nga ethniko nga Tsino nga naglayag tikang ha Tsina. Katapos hin pagkamalinamposon ha negosyo, nagkaada hiyá hin impluwensya nga mamuno han syudad han Phetchaburi, usá nga bungto ha baybayon han Golfo han Thailand, ugsa kumadto ha Ayutthaya.
Han 1352 ginsalakay ngan ginpalibotan niya an Yasodharapura. Nagin malinamposon hiyá han sunod nga tuig ngan ginbutáng niya an usá han iya mga anak nga lalake didâ han trono.. Kundi, an trono nakaptan la nira kutob han 1357, nga diin an mga Khmer nakabawi hini.[3]:236
An kamatay ni Hadi Ramathibodi's nagdangat hin pagkadilito kun hin-o an masunod ha iya hin paghadi. Ha pagtikang, an iya anak nga lalaki nga hi Hadi Ramesuan mo an nagin hadi han Ayutthaya, kundi hi Hadi Ramesuan ha urhe nag-abdikar para han bayaw ni Hadi Ramathibodi nga hi hadi Borommaracha I. Ini nga pagkaribal para han trono posible mahurawon o kundi man madugo.:29
Mga pinanbasaran[igliwat | Igliwat an wikitext]
- ↑ The Royal Institute. List of monarchs Ayutthaya Archived December 3, 2013, at the Wayback Machine..(ha Thai)
- ↑ Coedès, George (1968). Walter F. Vella. ed. The Indianized States of Southeast Asia. trans.Susan Brown Cowing. University of Hawaii Press. ISBN 978-0-8248-0368-1.
- ↑ Cœdès, George (1968). The Indianized states of Southeast Asia. University of Hawaii Press. ISBN 9780824803681. https://books.google.com/books?id=iDyJBFTdiwoC.
Bibliyograpiya[igliwat | Igliwat an wikitext]
- Wyatt, David K., Thailand: A Short History, New Haven (Yale University), 2003. ISBN 0-300-08475-7
- Srisak Vallipodom, Sheikh Ahmad Qomi and the History of Siam, Cultural Center of the Islamic City, Republic of Iran, Bangkok 1995, page 209
- Plubplung Kongchana, The Persians in Ayutthaya, Institute of Asia Pacific Studies, Srinakharinwirot University.
sot_Latn war_Latn war_Latn war_Latn war_Latn war_Latn war_Latn war_Latn eng_Latn eng_Latn eng_Latn war_Latn eng_Latn eng_Latn eng_Latn